খুবই দূর্বল রচনা। লোকজনের প্রশংসা শুনে বইটি কিনে পড়েছি, খুবই হতাশ হলাম।  বেশ কিছু সমস্যার মধ্যে কয়েকটি উল্লেখ করি:  ১) পুরো বইটিই ভুল বানানে ভর্তি, পড়তে পড়তে বিরক্তি আসবে।  ২) প্রধান চরিত্রের যে ফ্ল্যাশব্যাকগুলো বইয়ের পৃষ্ঠাসংখ্যা বৃদ্ধি করেছে সেগুলোর কয়েকটি বাদে বেশিরভাগের সাথেই বইয়ের মূল গল্পের কোনো সংযোগ নেই; সেই অংশগুলো বই থেকে বাদ দিলেও মূল গল্পের কিছু আসবে যাবে না।  ৩) বিভিন্ন চরিত্রের পয়েন্ট অব ভিউ থেকে লেখা অংশগুলো চরিত্রের সাথে সামঞ্জস্যপূর্ণভাবে বর্ণিত হয়নি, যা মনোযোগী পাঠকের পাঠে বিরক্তি যোগাবে।  ৪) গল্পের মূল রহস্যটি প্রচণ্ড ক্লিশে; হাজার গল্পে বর্ণিত-চর্বিত 'অনন্ত জীবনের খোঁজে এবং তদসম্পর্কিত টানাহ্যাঁচড়া'র ওপর ভিত্তি করে লেখা। ৫) গল্পের বিভিন্ন অংশ অসামঞ্জস্যপূর্ণভাবে সাজানো হয়েছে।  ৬) প্রধান চরিত্রগুলো নির্মাণ করা হয়েছে খুবই দূর্বলভাবে; বিভিন্ন পরিস্থিতিতে এইসব চরিত্রের প্রতিক্রিয়াও আরোপিত মনে হয়েছে।
Sentiment: negative